Država u rukama kriminalaca Rimac je zločinačka familija, a ne poslovna obitelj

Sretna zločinačka obitelj Rimac (Ivan, Zdenka i Mate) (Foto: .)

Bila je to kulminacija procesa u kojem je hrvatski premijer Tihomir Orešković pretvoren u završnog transformera jedne zločinačke obitelji u "čudo hrvatske pameti"

"Koliko god Concept_One plijenio pozornost i ponosno nosio titulu prvog serijskog automobila proizvedenog u Hrvatskoj, ipak, prvenstveno je riječ o lijepo dizajniranom izlogu napredne tehnologije kojim se u Rimac Automobilima nadaju privući nove ulagače. Jednostavno, tvrtka iz Svete Nedelje usmjerila se na razvoj novih naprednih tehnologija, što je lukrativna djelatnost, ali ju je nemoguće provoditi bez stalnog i nesmetanog priljeva novca. Potencijalnih 10 milijuna eura od prodaje Concepta_One i Concepta_S bogatašima diljem svijeta sigurno će dobro doći, no dugoročno je to samo kap u moru potrebnih sredstava za poslovanje brzorastuće hrvatske tvrtke koja hrabro grabi naprijed i danas vrijedi opipljivih 70 milijuna eura", u ožujku 2016. pisao je Jutarnji list.

Medijski napuhani Mate Rimac, spiritus movensu cijele operacije u kojoj je core business pranje novca i njegovo ulaganje u legalne 'lukrativne djelatnosti' (eksploatacija hrvatske pameti, a ne proizvodnja automobila mladog 'izumitelja' Rimca) uskoro će pravosudno biti ispuhan kao i svaki drugi kriminalac ili svjesni korisnik kriminalnog kapitala, ako je u Hrvatskoj ostalo i malo pravne države.

"Uglavnom, da je riječ o tenisu, sudac bi u tom trenutku rekao gem, set i meč za Rimca. No, pravi posao za Rimac Automobile, probitačni startup iz Svete Nedelje, zapravo je tek počeo nakon što se smirila prvotna euforija, koju nisu bildali samo domaći nego i strani mediji. Sorry, Tesla, ali najbrži elektroauto na svijetu proizvodi Rimac - samo je jedan od naslova koji su preplavili internet, jasno odajući opće oduševljenje. Medijske pompe tako nije nedostajalo, a to je i bio cilj cijele gungule pod reflektorima Ženeve, jer ljudi iz Rimac Automobila već dobro znaju da je uz novinarski vjetar u leđa kudikamo lakše doći do svježeg novca potrebnog za ulaganje u razvoj i proizvodnju baterija, motora i elektronike. Što je, na hrvatskom bi se reklo, core business tvrtke iz Svete Nedelje", poentira isti list.

Država u funkciji kriminalaca

Na samom kraju višegodišnje profesionalno vođene i ukradenim novcem skupo plaćene 'medijske pompe', koja je imala za cilj reflektore javnosti preusmjeriti s mračnih aktivnosti kriminalnih roditelja Ivana i Zdenke na mladog 'vunderkinda 'Matu, postignut je krajnji cilj - nova tvrtka zločinačke obitelji (famiglia) Rimca, više virtualno nego stvarno, etablirana je kao zdrava hrvatska budućnost. Postala je toliko moćna da je i premijera države uspjela staviti u funkciju - praveći od njega de facto partnera u svojim namjerama.

"Čast mi je bila upoznati se s vrhunskom tehnologijom", svi hrvatski mediji citirat će ono što je premijer Tihomir Orešković izjavio tijekom medijski iznuđene posjete pogonu Rimac Automobili u Svetoj Nedelji. "Nisam znao što očekivati, a gospodin Rimac me baš iznenadio... Ovo je čudo, vrhunska tehnologija. Vidio sam i inovaciju i gospodarski duh, za koji govorimo da ga Hrvatska nema... Čestitam gospodinu Rimcu kao nekom tko ima viziju, tko ulaže trud i kroz ljubav za elektronikom i autima uspijeva ostvariti odličan posao. Na njegovom primjeru vidimo da jedan plus jedan može biti tri. Od Vlade ima podršku. Ovo je budućnost".

Bila je to kulminacija procesa u kojem je hrvatski premijer pretvoren u završnog transformera jedne zločinačke obitelji u "čudo hrvatske pameti", čemu je svjedočila i televizija N1.

K vragu, baš u najnezgodnije vrijeme

Kako to inače biva, 'vrč ide na vodu dok se ne razbije'. Ovih dana, u aferi Panama Papers, otkriveno je kako jedan od Rimčevih investitora koristi usluge tvrtke Mossack Fonaseca. "Radi se o trgovačkom društvu koje je legalno i transparentno registrirano u Velikoj Britaniji, a spomenuto odvjetničko društvo pružilo je samo pravne usluge osnivanja društva NAD u sjedištu društva na adresi u Londonu u Velikoj Britaniji", reći će iz tvrtke Rimac Automobili.

Medijski napuhani Mate Rimac, spiritus movensu cijele operacije u kojoj je core business pranje novca i njegovo ulaganje u legalne 'lukrativne djelatnosti' (eksploatacija hrvatske pameti, a ne proizvodnja automobila mladog 'izumitelja' Rimca) uskoro će pravosudno biti ispuhan kao i svaki drugi kriminalac ili svjesni korisnik kriminalnog kapitala, ako je u Hrvatskoj ostalo i malo pravne države.

Pritom, dakako, primarno je istražiti transferiranje novca iz tvrtki roditelji Mate Rimca (Ivana i Zdenke) u svijet, a potom povratak tog istog kapitala u holivudski rastuću tvrtku Rimac Automobili.